सरकार के साथ मिलकर महिला हिंसा को करेंगे समाप्त : क्रेग हॉल
महात्मागांधी रोड पर कॉलेज और विवि के स्टूडेंट्स। छह युवाओं का ग्रुप। एक लड़की पूछती है कि सिर्फ महिलाएं ही घर का काम क्यों करेंगी और पुरुष सिर्फ बाहर का काम क्यों करेंगे। दोनों मिलकर सभी काम क्यों नहीं कर सकते। दूसरी लड़की अागे बढ़कर पूछती है, क्या ना कहना गलत है। तीसरी लड़की पूछती है, अगर आप किसी से प्यार करते हो तो किसने आपको उसका चेहरा बिगाड़ने का हक दिया है। एक लड़का पूछता है, आप कब तक खड़े होकर देखते रहोगे। उसी समय भीड़ से आवाज आती है कि ऐसा नहीं होगा। यह दृश्य था यूएस और झारखंड सरकार की ओर से हुई कार्यशाला के समापन पर हुए टोबलो (छोटी नाटक) का। कॉलेज और विवि के स्टूडेंट्स को लिंग आधारित हिंसा को रोकने के लिए कला का सहारा लिया गया। किस तरह से युवाओं और आम जानता को जागरूक किया जा सकता है, इस पर पिछले तीन दिन से स्थानीय होटल में कार्यशाला हुई।
अलग तरह से प्रस्तुत दूसरे नाटक में महिलाओं की स्थिति को दिखाया गया। इसमें घर पर महिला किस तरह से प्रताड़ित होती है, उसका दृश्य था। शादी करके जब कोई ससुराल पहुंचती है, तो उसकी ननद हर काम के लिए भाभी को कहती है। पति दोस्त के साथ शराब पीता है और प|ी से डिनर देने को कहता है। गर्भवती प|ी जब डिनर लेकर आती है, उसे प्रहार करता है। प|ी गिर जाती है और रोने लगती है। नाटक के आगे के भाग के लिए दर्शकों पर छोड़ दिया गया।
कार्यशाला में एडीजीपी अनुराग गुप्ता, शक्तिवाहिनी के कांत ब्रदर्स, वैदनाथ, मालविका शर्मा, मोनिका खंगेंबम, इंद्रजीत सिन्हा, बंगाल के एडीजी दुर्गा खेतान, शोभा, हॉवर्ड यूनिवर्सिटी के रेमंड कल्डवेल, शोभा, यूएस कांसुलेट के ग्रेग पारदो ने संबोधित किया। कार्यशाला में वीडियो कॉन्फ्रेंसिंग से ऑस्टिन के टेक्सास यूनिवर्सिटी में चल रहे हिंसा के विरुद्ध आवाज कार्यक्रम के पार्टिसिपेंट्स से भी बातचीत हुई।
पिछले तीन दिन से स्थानीय होटल में स्टूडेंट्स के लिए कार्यशाला का आयोजन किया गया। दिल्ली और नोयडा के कॉलेजों के अलावा झारखंड के करीम सिटी कॉलेज, मारवाड़ी कॉलेज, संत जेवियर्स कॉलेज, एक्सआईएसएस, इक्फाई यूनिवर्सिटी, राई विवि, सेंट्रल यूनिवर्सिटी, नेशनल लॉ यूनिवर्सिटी, बोकारो महिला कॉलेज, बीएस सिटी जमशेदपुर, चास कॉलेज बोकारो, कोल्हान यूनिवर्सिटी के 60 स्टूडेंट्स ने इसके भाग लिया।
इस तरह के नाटक के माध्यम से महिलाओं पर हो रही हिंसा और उनके समाधान को दिखाया गया। इसके पहले प्रेस को संबोधित करते हुए अमेरिकन कांसुलेट जनरल, कोलकाता, क्रेग हॉल ने बताया कि झारखंड सरकार और पुलिस के साथ मिलकर महिला हिंसा समाप्त करने के लिए काम हो रहा है। इसके लिए कैरावन कैंपेन 6 अप्रैल से शुरू होगा, जो रांची से निकलकर लोहरदगा, गुमला, सिमडेगा, खूंटी और चाईबासा जाएगा। कार्यक्रम को लागू करने वाली दिल्ली की संस्था शक्ति वाहिनी के अध्यक्ष रविकांत ने बताया कि 2015 में कानक्लेव की शुरुआत हुई थी। पूर्वोत्तर राज्यों में पेंटिंग, सूचना, सोशल मीडिया, ऑडियो-विजुअल मीडिया के माध्यम से कैंपस में कैंपेन चलाया जा रहा है। कार्यक्रम के पार्टनर बांग्ला नाटक डॉट कॉम की निदेशक अनन्या भट्टाचार्या ने बताया कि मानव तस्करी महिला हिंसा से जुड़ा हुआ है। इसे निजात पाने के लिए महिलाओं के साथ पुरुषों को भी जागरूक एवं संवेदनशील बनाया जा रहा है। नाटक, पपेट डांस, (पट कथा) कथा चित्र पेंटिंग आदि से लोगों को समझाया जाएगा। इसके पहले गुवाहाटी और कोलकाता में कार्यशाला हुई।
पत्रकारों को संबोधित करते हुए अमेरिकन कांसुलेट जनरल क्रेग हॉल।
hin_Deva hin_Deva hin_Deva hin_Deva bho_Deva hin_Deva mag_Deva